Contingut
Índex 🔎︎

# Opcions

Seleccioneu les opcions per a la correcció automàtica en teclejar i, a continuació, premeu D'acord.

Per a accedir a aquesta ordre...

Trieu la pestanya Eines ▸ Correcció automàtica ▸ Opcions de correcció automàtica ▸ Opcions.

Si treballeu amb documents de text, des d'Eines ▸ Correcció automàtica ▸ Aplica podreu triar si voleu aplicar les correccions automàtiques mentre escriviu [T], o bé només quan modifiqueu el text existent [M].

Si trieu modificar el text existent sense haver seleccionat cap opció, tots els estils de paràgraf "Per defecte" es convertiran en estils "Cos del text".

### Utilitza la taula de reemplaçament

Si introduïu una combinació de lletres que coincideixi amb una drecera de la taula de reemplaçament, la combinació de lletres es reemplaçarà pel text de reemplaçament.

### Corregeix DUes MAjúscules al COmençament de PAraula

Si introduïu dues lletres majúscules al principi d'una paraula, la segona lletra majúscula es reemplaçarà automàticament per la minúscula que correspongui.

### Converteix en majúscula la primera lletra de cada frase.

Converteix en majúscula la primera lletra de cada frase.

La primera lletra de les cel·les del Calc mai no es converteix en majúscula automàticament.

### *Negreta*, /cursiva/, -ratllat- i _subratllat_ automàtics

Aplica automàticament una formatació de negreta, cursiva, ratllat o subratllat al text comprès entre asteriscs (*), barres (/), guionets (-) o guions baixos (_) respectivament. Aquests caràcters desapareixeran després que s'apliqui la formatació.

Aquesta característica no funciona si introduïu els caràcters de formatació * / - _ amb un editor del mètode d'entrada.

### Reconeix els URL

Crea automàticament un enllaç quan introduïu un URL.

### Reemplaça els guions

Reemplaça un o dos guionets amb un guió llarg (vegeu la taula següent).

El text es reemplaçarà després d'introduir un espai final en blanc (espai, tabulador o retorn). A la taula següent, les lletres A i B representen text format per lletres de la A a la z o per dígits del 0 al 9.

Text que introduïu: | Resultat que obteniu:
A - B (A, espai, menys, espai, B) | A – B (A, espai, guió curt, espai, B)
A -- B (A, espai, menys, menys, espai, B) | A – B (A, espai, guió curt, espai, B)
A--B (A, menys, menys, B) | A—B (A, guió llarg, B) (vegeu la nota que hi ha a continuació de la taula)
A-B (A, menys, B) | A-B (sense canvis)
A -B (A, espai, menys, B) | A -B (sense canvis)
A --B (A, espai, menys, menys, B) | A –B (A, espai, guió curt, B)

Si els guionets són entre dígits, o el text té l'atribut de llengua hongarès o finès, aleshores els dos guionets de la seqüència A--B es reemplaçaran per un guió curt, i no per un guió llarg.

### Suprimeix espais i tabuladors al començament i al final del paràgraf

Suprimeix els espais i els tabuladors del principi d'un paràgraf. Per poder utilitzar aquesta opció també heu de seleccionar l'opció Aplica els estils.

### Suprimeix espais i tabuladors a la fi i al començament de la línia

Suprimeix els espais i els tabuladors del principi de cada línia. Per poder utilitzar aquesta opció, cal que també seleccioneu l'opció Aplica els estils.

### Ignora els espais dobles

Reemplaça dos o més espais consecutius per un sol espai.

### Aplica numeració - símbol

Crea automàticament una llista numerada quan premeu Retorn al final d'una línia que comenci amb un nombre seguit d'un punt, un espai i text. Si una línia comença amb un guionet (-), un signe de més (+) o un asterisc (*) seguits d'un espai i de text, quan premeu la tecla Retorn es crearà una llista amb pics.

Per cancel·lar la numeració automàtica que s'aplica en prémer Retorn al final d'una línia que comenci amb un símbol de numeració, torneu a prémer la tecla Retorn.

L'opció de numeració automàtica només s'aplica als paràgrafs formatats amb els estils de paràgraf "Per defecte", "Cos del text" o "Sagnat del cos del text".

### Aplica una vora

Aplica automàticament una vora a la base del paràgraf precedent quan introduïu tres o més caràcters determinats i, a continuació, premeu Retorn. Per a crear una línia simple, introduïu tres o més guionets (-) o ratlles baixes (_) i premeu Retorn. Per a crear una línia doble, introduïu tres o més símbols d'igual (=), asteriscs (*), titlles (~) o coixinets (#) i premeu Retorn.

Per suprimir la línia creada, feu clic al paràgraf de damunt la línia, trieu Format - Paràgraf - Vores i suprimiu la vora inferior.

La taula següent resumeix les diverses opcions per al gruix de línia dels caràcters:

--- | Subratllat simple de 0,5 pt
___ | Subratllat simple d'1,0 pt
=== | Subratllat doble d'1,1 pt
*** | Subratllat doble de 4,5 pt
~~~ | Subratllat doble de 6,0 pt
### | Subratllat doble de 9,0 pt

Dibuix de línies al text

### Crea una taula

Crea una taula quan premeu Retorn després d'haver introduït una sèrie de guionets (-) o de tabuladors separats per signes de més ( +------+---+ ). Els signes de més equivalen a les línies divisòries de columna, mentre que els guionets i tabuladors indiquen l'amplada de cada columna.

+-----------------+---------------+------+

### Aplica els estils

Reemplaça automàticament l'estil de paràgraf "Per defecte" amb els estils de paràgraf Encapçalament 1 a Encapçalament 8. Per aplicar l'estil de paràgraf Encapçalament 1, introduïu el text que vulgueu utilitzar com a encapçalament (sense punt final) i premeu Retorn dues vegades. Per aplicar un encapçalament secundari, premeu la tecla Tab una o més vegades, introduïu el text (sense punt final) i premeu la tecla Retorn.

### Suprimeix els paràgrafs en blanc

Suprimeix els paràgrafs buits del document actual quan trieu Eines ▸ Correcció automàtica ▸ Aplica.

### Reemplaça els estils personalitzats

Reemplaça els estils de paràgraf personalitzats del document actual amb els estils de paràgraf "Per defecte", "Cos del text" o "Sagnat del cos del text".

### Reemplaça els pics per

Converteix en llistes numerades els paràgrafs que comencen amb un guionet (-), un signe de més (+) o un asterisc (*), seguits directament per un espai o un tabulador. Aquesta opció només funciona en els paràgrafs formatats amb els estils de paràgraf "Per defecte", "Cos del text" o "Sagnat del cos del text". Per canviar l'estil de pic utilitzat, seleccioneu aquesta opció i feu clic a Edita.

### Combina els paràgrafs d'una línia si la longitud supera el...

Combina paràgrafs consecutius d'una sola línia en un únic paràgraf. Aquesta opció només funciona per als paràgrafs que utilitzin l'estil de paràgraf "Per defecte". Si un paràgraf supera el valor indicat per a la longitud, es combinarà amb el paràgraf següent. Per introduir un valor diferent per a la longitud del paràgraf, seleccioneu aquesta opció i feu clic a Edita.

## Edita

Modifica l'opció de correcció automàtica seleccionada.

### Botons de diàleg

#### Reinicialitza

Reinicialitza els valors modificats als valors anteriors de la pestanya.

#### Cancel·la

Tanca el diàleg i descarta tots els canvis.

#### D'acord

Desa tots els canvis i tanca el diàleg.